Hierdie foto op facebook gekry, vanmiddag gebeur op N1. Wat dink jul is die oorsaak, net baie jammer vir die persoon en gesin , hoop niemand is ernstig beseer nie.
Mense besef nie dat n trailer net so swaar soos Wa kan wees nie. Ek het my kinders BEVEEL as hulle die trailer sleep, 100km/h niks meer nie. Ek gee nie om of hulle met n Bus sleep nie.
Baie jammer om so iets te sien.. baie kere het ek ook al gesien mense soek skoor op die pad, hulle kom swaai so reg voor jou deur op die pad as jy karavaan sleep, en daai N1 is waar die ongeskikste bestuurders voorkom
Waarom is dit wanneer 'n kar en wa in 'n ongeluk is, dat daar gegis word die bestuurder is te blameer.
Ek stem saam met Hendrik. Sonder feite is dit gevaarlik om te spekuleer. Hierdie kan net soseer die onskuldige slagoffer van 'n ander idioot se optrede wees.
Fhilip, het julle enige inligting gekry dat julle bly is almal lewe? Ons is ook maar net nieskierig oor wat so 'n gemors veroorsaak het.
Ek is daar verby Daar was TMPD voertuie geen Ambulans die Wa het in die heel regterbaan gestaan en die voertuig was op sy wiele in die linker geel streep.
Nie geweet 'n Isuzu kan 145km/u eers ry nie....lol. Stem dit is baie onverantwoordelik om daai spoed te sleep.
Ongelooflik! Die reuse karavaan en die kêrel sleep teen meer as 120k/u! Ongelukkig nie uniek aan die VSA nie. Ek het hulle al self op die paaie gesien en daar was selfs lede op hierdie Furum wat baie trots was daarop dat hulle vinnig (en veilig!??) sleep! Ek kan maar net sê "Kyk en leer", maar ek is bevrees dit sal nie gebeur nie. Sulke mense is geneig om in hulle opinie al die wysheid en bestuursvaardigheid te besit wat ons mindere mense nie het nie.
My vrou en ek het een Sondag van Nkwe afgekom na 'n dag se besoek by hulle en terloops het 'n forum lid wat nou baie lanklaas op die forum was verby my gesleep gekom ongeag om op te merk dat dit ek is.
Die voertuig met die karavaan het teen minstens 20k/u verby die trok gery, met ander woorde teen minstens 120k/u. Dit opsigself is myns insiens roekeloos. Dan het hy waarskynlik nie die kennis hoe om 'n swaaiende karavaan onder beheer te kry nie. Die Skandenawiërs het nie verniet 'n 80k/u spoedbekerking op gesleepte karavane nie, want 'n karavaan is 'n uiters lomp voertuig. Alles gaan goed so lank dit goed gaan, maar kom daar 'n probleem, dan is die gort gaar. 'n Meganiese perd met sleepwa is baie meer stabiel as 'n voertuig met karavaan en ek dink ons stem almal saam hy behoort nie meer as 80k/u te ry nie. Watter logika kan daar dan wees dat 'n lang karavaan, wat net wiele in die middel het, vinniger behoort te ry? NATUURLIK is die gek van 'n bestuurder verantwoordelik!
Ek dink die ou het begin korrigeer toe die wa begin swaai het en daardeur die situasie vererger het. Die enigste manier om swaai te keer, is om net eenvoudig die stuur stil te hou, dan hou die swaai op. As jy probeer korrigeer, vererger jy dit. Die probleem is dat as die wa swaai, voel dit soortgelyk aan 'n voertuig wat gly op los sand en die instink wat jy opgebou het, noop jou om te korrigeer. Ongelukkig werk dit nie dieselfde met 'n swaaiende karavaan nie, en jy vererger inderdaad die situasie. As hy iets soos 'n trapesium gehad het, glo ek dit sou help. As hy een van die wrywingstipes gehad het, so dit geen verskil gemaak het nie. Hulle gee bloot 'n valse gevoel van veiligheid. Ek weet daar is baie lede wat met my stelling gaan verskil, maar ek het dit prakties getoets en ek weet waarvan ek praat.
Selfs solo is ek n rustige bestuurder maar daar is tye wat jy by n trok moet verby.. en jy neem elke keer n kans, ois die kans wat jy maar vat om bloot in n kar te klim, en jy gaan om verby trok te kom.. help ook nie jy gaan 5minute vat om erby te steek nie...
Brommer, Ek dink ons stem saam oor hoe om so 'n situasie te beredder. Ek weet nie watter tipe stabiliseerder jy gehad het nie, maar as dit van die wrywingstipes was, is ek oortuig dit het niks gehelp nie. Ek het self 'n Tando saammet my eerste karavaan gekoop maar dit afgehaal en nooit weer gebruik nie na ek begin verstaan het dat dit niks tot die karavaan se stabiliteit kan bydra nie. Dit is na ek in 'n situasie beland het soos jy beskryf. Ek het daarna op 'n stil pad gaan oefen tot ek verstaan het hoe om die situasie te hanteer. Al wat die Tando kan doen is om die sleepvoertuig se agterkant effens te lig. Ek hoop jou en my ondervinding help dalk iemand vorentoe om kop te hou en die stuur stil te hou en so 'n ernstige situasie te bestuur eerder as om nog 'n statistiek te word.
Ek kan nie die logika van sommige mense verstaan wat glo jy moet uit so 'n situasie versnel nie! Dit is 'n belaglike idee wat iemand teoreties uitgedink het en niks met die werklikheid te doen het nie. Wie wil nou eerder rol teen 'n hoë as 'n lae spoed, soos jy tereg opmerk? Ek glo ook nie die teorie dat jy hard moet rem in so 'n situasie nie. Jy kry selfs duur apparaat wat jy in die wa kan inbou om dit te bewerkstellig. As sulke apparaat selektief een wiel op 'n slag kan rem soos voertuie se stabiliteitstelsels doen, kan dit werk, maar die apparaat rem bloot beide karavaanwiele. My Kuga rem glo outomaties as die wa begin swaai. Dis myns insiens sommer twak. Haal net jou voet van die petrol af en hou die stuurwiel stil. Dit werk onmiddelik.